Suja, Miroslav, poslanec NR SR (2023-01-26):
Ďakujem za slovo, pán podpredseda. Vážení kolegovia, kolegyne, hlavne koaliční poslanci, poslankyne, traja ste tu, dvaja musíte, takže traja, ale vďaka aj za to, že ste tu traja, aha vidím zo SaS-ky dvoch, takže piati. Dostali ste veľký mandát od ľudí, aby ste napravili krivdy, ktoré sa ľuďom nepáčili, aby ste presadili kopu dobrých, nových vecí prospešných pre celé Slovensko. Dostali ste mandát 95 poslancov, mohli ste meniť ústavu, mohli ste urobiť zo Slovenska Švajčiarsko. A poviem vám ten výsledok najsilnejšej koaličnej strany pročkovcov. Matovič aj s Pročkom zbabelo ušli. Nevadí. Čo ste dosiahli, vážení kolegovia? Pročkovci? Čo ste dosiahli? Mali ste premiéra, ale tu sa ukázala tá vaša neschopnosť, že dlho tam nevydržal, tak ho degradovali na ministra, ale ani tam nedokázal vydržať, vážení pročkovci, váš Matovič. Tak ako potkan sedí tamto pod balkónom v poslednom rade, aby ho ľudia z vrchu z balkónu neopľúvali. To ste dosiahli tak vysoko, kolegovia. Ako potkan v poslednom rade, lebo ľudia z vrchu z toho balkóna, žiadna ochranka by im nezabránila, by ho dole opľúvali a oblievali. Toto je váš výsledok 95 hlasov. Dva a pol roka ste tu kradli tuto so SaS-kou, dva a pol roka so SaS-kou. Áno. Dva a pol roka vám tam aj odborníci zo SaS-ky držali chrbát. Dva a pol roka. Potom sa trošku spätili, ale nie veľmi, lebo stačila jedna tlačovka Matoviča, kde povedal, že má dôkazy o závažnej korupcii Sulíka a zrazu pekne ako nám súhlasia s 30. septembrom a so všetkým. Takže sa pýtam orgánov činných v trestnom konaní, keď sa niekto vyjadrí, že má dôkazy o korupcii bývalého ministra a poslanca Národnej rady, že čo robia, že to nevyšetrujú, že čo robia. Veď toto bolo verejne vyhlásené, je to ich povinnosť. Ja sa pýtam aj generálneho prokurátora, že to nahajú tak a to už nehovorím, že sa vyjadril, keď trošku Edko Heger, viete ten s tou medzierkou, že trošku začal akože strečkovať, že mám trošku sebavedomia, ale bol som aspoň trošku chlap, tak Matovičova tlačovka, však môžem spomenúť Hegerovi Tipos a bude sedieť. Kde sú orgány činné v trestnom konaní teraz? Vážení kolegovia. Kde? Vy demokrati? Tí odborníci zo SaS-ky. Pekne ticho sedíte, lebo sa týka vás to, že zavrú vašich ľudí. O čo ste iní? Ste presne takí istí, ešte horší, ako tí čo vy hovoríte, boli pred vami. OĽANO, BEZ ĽUDÍ, SaS, Borisova rodina či SME RODINA, v čom ste iní? Ste oveľa horší! Viete, o čo vám ide? Tu sa tvárite proforma, že vám niektorým stačí hocijaký dátum. Ale presne vám ide o tie milióny, ktoré ešte vy ako strany dostanete. Nedostane ich REPUBLIKA, nedostane ich ani HLAS, my ich nedostaneme, vy ich dostanete. OĽANO tri celá, tri a pol milióna skoro. Toto. Peniaze vám voňajú, sviniam zlodejským. SME RODINA 1,2 milióna. Pozrime sa a jemu nevadí termín žiadny. Borisovi. Ale tri roky podporoval túto bandu. Je rovnako zodpovedný ako všetci ostatní, aj keď s ním dobre vychádzam, ale je spoluzodpovedný za všetko, čo sa tu za tri roky stalo a teraz ešte čaká na 1,2 milióna. SaS-ka skoro milión. Že? Nie zo SaS-ky tu neni zasa nikto. BEZ ĽUDÍ – 850-tisíc. Tak odborníčka na DPH a tí dvaja jej poslanci 850-tisíc. Tak bodaj by sa unúvali, aby tu boli skôr predčasné voľby. PS/Spolu, tí dvaja nešťastníci, čo tu sedia, ja neviem, ani ako sa volajú, 550-tisíc. No a všetkých ich kryje prezidentka Progresívneho Slovenska. Nie prezidentka Slovákov, prezidentka Progresívneho Slovenska týchto všetkých kryje. Kde sú tie jej vyjadrenia? Je to obyčajná klamárka ako vy všetci. Že dokedy majú byť predčasné voľby. A zrazu im tu ustupuje a vychádza v ústrety, že 30. september zrazu nevadí ani prezidentke, a to už nehovorím o koaličných poslancoch, kolegovia, však si vy idete ešte rozdeliť milióny. To je silné lepidlo. Držíte sa zubami nechtami čo? Takýto, čo sa tu v živote už nedostanú, podržtašky. Ako v predposlednej rade aj tuto v tretej, ale aspoň sem chodia. To už nehovorím, že ako Matovič vám rozdáva fleky. Kde je Šofranko? Pani Šofranko, za čo ste dostali ten flek od Matoviča? Spýtam sa. Za čo? Aj študenti už protestujú, nechcú vás tam. Ďalší taký, ja neviem, Ňarjaš. Neni tu. Ňarjaš. No vlastne z OĽANO tu neni nikto skoro. Ňarjaš. A ďalší. Takto si kupuje tieto podržtašky, ktoré vám tu ide vykrikovať. Takže ide vám o milióny a o fleky, ktoré vám Matovič dohodil. A o tom poklusom Klus to už ani nejdem hovoriť, že za 20-tisíc robiť audítora. Panáčik smiešny, čo za päť korún predá Slovenskú republiku. Tak ešte raz, keď príde do Detvy na tom bicyklíku, tak bude vidieť. Už sa tešia naňho chlapci tam, normálne aj dievčatá, keď kabelkami ho utlčú. Klamár jeden klamársky! A to že mu uverili vtedy, keď prvýkrát prišiel na tom bicyklíku, keď tam zosadol. No. Takže o toto sa trasiete, o milióny. Celé leto nebudete nič robiť, celé leto nebudete nič robiť, banda lenivá, to vám poviem. My budeme chodiť pomedzi ľudí, lebo my sa ľudí nebojíme na rozdiel od vás, lenivcov lenivých. Len budete vyciciavať štátny rozpočet a Slovensko a, samozrejme, prezidentka Progresívneho Slovenska tej to nevadí, bude vás tam kryť. A potom máte tú drzosť povedať, že podľa vašich slov tu ešte nebola lepšia vláda. No taká vláda ako vy to tu ešte nebola, to je pravda. Od Márie Terézie možno aj spätne ešte tu nebol taká vláda, ako ste vy. S takým silným mandátom a takto dopadnúť. To a nechcem tu povedať to slovo, lebo to sa sem nehodí, ale viete, čo cítim od vás, vážení kolegovia? Vy hovoríte, že referendum bolo fiasko. Skoro milión dvestotisíc ľudí fiasko, tak prečo tu cítim z niektorých z vás ten strach? Tu normálne smrdíte. Pardon za výraz. Ten strach tých milión dvestotisíc ľudí, čo bolo na referende, to je strach, preto sa tu snažíte vydržať čo najdlhšie, ako sa dá. Niektorí z vás majú strach, ale tých je strašne málo, lebo aspoň trošku majú rozumu, ale, bohužiaľ, tých je najmenej, že budú braní na zodpovednosť. Áno, orgány činné v trestnom konaní, ak chcú dodržať zákon, tak musia brať niektorých z vás na zodpovednosť. Lebo to, čo ste tu za tri roky nastvárali, to nie je možné. Za to by sa nemusel hanbiť ani vodca Severnej Kórei. Vy ste doslovne zabíjali ľudí na Slovensku vašimi opatreniami, vašimi, vašou pomocou. A to dneska ten blázon z OĽANO tu povie, že oni pomohli drobným živnostníkom. Však nech ide medzi drobných živnostníkov, čo mu tí ľudia vysvetlia. Nech ide k tomu živnostníkovi do Rimavskej Soboty, ktorý mal 1 700 zálohové platby a teraz má 23-tisíc. A keď tomu vášmu odborníkovi napísal, Hirmanovi, že či mu štát nejako pomôcť vie alebo kompenzovať, tak mu odpísali, že figu borovú dostane. Takíto ste vy odborníci! Tak nech ide medzi nich, že ako im pomáha. Malá pizzeria z Rimavskej Soboty od Hirmana dostala odpoveď, nemáte nárok, nemáte nárok. A on sa pýta, prečo, ten chudák. Lebo nevie, z čoho uživí rodiny, má 20-tisíc obrat a má platiť za elektriku 23. A v hrubom má 20. Lebo ste neposlali žiadosť z elektronickej schránky. A on mi píše, však ale vy mi na tú schránku odpisujete, z ktorej som vám poslal, na tú elektronickú. Sami ste sa usvedčili z klamstva, amatéri. Banda zlodejská. Toto je tá pomoc? Urobíte všetko preto, aby ste tu zostali. A potom je tá tretia skupina, čo nevie ani prečítať jednu vetu na tri riadky medzi vami pročkovcami. A tá sa bojí o tých 5-tisíc, že ešte pár mesiacov by som ich chcela dostať. A je mi úplne jedno, že Slováč trpí, aj Slováci, aj občania Slovenskej republiky akejkoľvek národnosti. Je im to úplne jedno. Len ja aby som ešte párkrát po 5-tisíc dostal. Toto ste celý vy. Takže ospravedlňujem sa za zvýšený hlas, ale keď som toto počul, čo tu dneska celý deň vy stvárate, tak mi je do plaču. A na záver ešte pár vecí. Teraz odišiel z tadeto jeden pročkovec, ktorý tu hovoril, že on chcel aj vystupovať a reagovať, ale že sa mu nechce. Tak pane Bože, tak za 5-tisíc eur sa mu nechce tu reagovať a vystupovať, tak nech si ide poctivou prácou zarobiť 5-tisíc eur a nech sa týmto, touto svojou výhovorkou ide medzi ľudí a povie im, viete čo, mne sa nechce sedieť v tom parlamente za 5-tisíc eur. Nech ide medzi ľudí a nech im to povie na Podpoľaní, na Orave, na Liptove, na východe. To má tú drzosť vôbec to povedať, pročkovci, že mne sa nechce za 5-tisíc eur, keď ľudia rátajú každú korunu, keď dôchodcovia niektorí majú 309 eur dôchodky, a to som nepovedal tie najnižšie. Vy máte vôbec tú drzosť sem prísť a vystupovať a hovoriť niečo o demokracii?! A to už nehovorím, znova spomeniem toho vášho Hirmana či Hermana, či ako sa volá, toho blázna na ministerstve hospodárstva, ktorý nestihol zastropovať ceny tepla. A ľudia dostávajú zvýšené faktúry aj január, aj február. Najskôr sa zmenia v marci. Toto je tá vaša pomoc tým ľuďom? Tohto ste tam nominovali? Amatéri! Viaceré mestá, viaceré mestá a máme tu aj primátorov, hlásia nárast ceny tepla až o 100 %. Viac ako 100 %. Čo ste teraz ticho?! Kde sú tí ministri, tí vaši odborníci, čo tu vôbec nemajú robiť. A vy tu máte tú drzosť povedať, že do 30. septembra. Vy tu nemáte žiadne morálne právo sedieť, poučovať a vykrikovať nejaké hriechy z minulosti. Za tie tri roky ste zničili Slovensko viac ako za celých tridsať rokov. Za tie tri roky. A neviem, koľko rokov toto budú ešte vlády po vás žehliť, čo ste tu narobili. Môžte sa hanbiť! Ja neviem, ako si vy môžte povedať, že ste demokrati alebo tuto predo mnou, čo tu vlastne nikto nesedí, SaS-ka, že sú odborníci. Sa pýtam ešte raz, čím vydiera Matovič Sulíka. Čím vydiera Edka? A prečo orgány činné v trestnom konaní nekonajú? Toto je moja otázka. A ak nebudú, ja sa toto budem pýtať aj po voľbách, lebo toto zaznelo verejne, nech sa potom zodpovedajú osoby, ktoré za to sú zodpovedné. Ďakujem.